แนวโน้ม SET ไซด์เวย์ นักลงทุนรอ CPI สหรัฐสัปดาห์หน้า
โบรกฯคาดตลาดหุ้นไทยวันนี้แกว่งไซด์เวย์ นักลงทุนจับตารายงานตัวเลขเงินเฟ้อสหรัฐฯในสัปดาห์หน้า และตลาดเข้าสู่โหมด risk-off หลังประธานเฟดยังเดินหน้าขึ้นดอกเบี้ยต่อ ส่วนตลาดหุ้นเอเชียเช้านี้ส่วนใหญ่ปรับตัวลง ให้แนวต้าน 1,675-1,680 จุด แนวรับ 1,660-1,665 จุด
โบรกฯคาดตลาดหุ้นไทยวันนี้แกว่งไซด์เวย์ นักลงทุนจับตารายงานตัวเลขเงินเฟ้อสหรัฐฯในสัปดาห์หน้า และตลาดเข้าสู่โหมด risk-off หลังประธานเฟดยังเดินหน้าขึ้นดอกเบี้ยต่อ ส่วนตลาดหุ้นเอเชียเช้านี้ส่วนใหญ่ปรับตัวลง ให้แนวต้าน 1,675-1,680 จุด แนวรับ 1,660-1,665 จุด
9 ก.พ. 2566

นายเทิดศักดิ์ ทวีธีระธรรม รองกรรมการผู้อำนวยการ บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวไซด์เวย์ นักลงทุนเริ่มชะลอการลงทุนเพื่อรอดูปัจจัยสำคัญการรายงานตัวเลขเงินเฟ้อสหรัฐฯในสัปดาห์หน้า ประกอบกับภาพของตลาดที่นักลงทุนกลับมาเข้าสู่โหมดปิดรับความเสี่ยง (risk-off) อีกครั้ง หลังประธานธนาคารกลางสหรัฐฯ (เฟด) ยังเดินหน้าขึ้นดอกเบี้ยต่อเนื่อง
ขณะเดียวกันตลาดหุ้นไทยได้รับแรงกดดันจากแรงขายของนักลงทุนต่างชาติออกมาค่อยข้างมาก หลังจากที่ผลการดำเนินงานของบริษัทจดทะเบียนที่ประกาศออกมาส่วนใหญ่น่าผิดหวัง ทำให้ยังคงเป็นแรงกดดันดัชนีพักตัว ส่วนตลาดหุ้นอื่นในภูมิภาคเอเชียเช้านี้เปิดมาส่วนใหญ่ปรับตัวลง ให้แนวต้าน 1,675-1,680 จุด แนวรับ 1,660-1,665 จุด